open-index/open-wikipedia-markdown huggingface dataset:
Ժենեպի (լիկյոր)

**Ժենեպի** (), ավանդական թունդ ալպյան լիկյոր։ Մշակվում է սպիրտից և օշինդրի տերևներից (այնպիսիք, ինչպես Artemisia genipi, Artemisia spicata, Artemisia glacialis, Artemisia umbelliformis, Artemisia mutellina): Այս բույսերն աճում են ալպյան գոտիներում 2400-3500մ բարձրության վրա և տեղի բնակիչների կողմից նույնպես անվանվում են «ժենեպի»։

Խմիչքը սովորաբար ունի բաց դեղին կամ կանաչ գույն, քաղցրավուն համ, թունդ բուրմունք, թնդությունը` 40-50%։ Որպես կանոն, օգտագործվում է ընթրիքի վերջում որպես սնունդը մարսող միջոց։ Ենթադրվում է, որ ժենեպին նպաստում է մարսողության լավացմանը։ Հաճախ տեղի բնակիչները սուրճի մեջ ավելացնում են ժենեպի։

Ժենեպին մեծ տարածում ունի Ֆրանսիայում` Սավոյայում։ Հայտնի է նաև Իտալիայի հյուսիս արևմտյան մասում (Վալլե Դ'Աոստայում), Շվեյցարիայի մի շարք շրջաններում։ Գոյություն ունեն մի շարք արտադրողներ, որոնք ժենեպին մշակում են արդյունաբերական ճանապարհով, սակայն շրջանի շատ ռեստորաններ արտադրում են իրենց սեփական լիկյորը։

## Ծանոթագրություններ

Կատեգորիա:Բուսական լիկյորներ
Կատեգորիա:Լիկյորներ
Կատեգորիա:Շվեյցարական խոհանոց
Սիրինե Աբդելնուր

**Սիրինե Աբդելնուր** (, ), լիբանանյան արաբ երաժիշտ, դերասան և մոդել։

Երաժշտի առաջին ալբոմը՝ «Leila Min Layali»-ը, թողարկվել է 2004 թվականին։ Երկրորդ ալբոմը թողարկվել է երկու տարի հետո՝ 2006 թվականին։

Ծնվել և մեծացել է Լիբանանի Արաբական Հանրապետությունում։

## Կարիերա
Սիրինե Աբդելնուրը ծնվել է 1977 թվականի փետրվարի 21-ին Լիբանանի մայրաքաղաք Բեյրութում։ 1992 թվականին սկսել է իր մոդելի կարիերան։

2002 թվականին Սիրինե Աբդելնուրին շնորհվել է «աշխարհի մոդել» խորագրով մրցանակը, որը հանձնվել է վերջինիս Բեյրութի «Ռեջենսի Փելես» հյուրանոցային համալիրում։

1998 թվականին նա կատարել է իր առաջին դերերը Լիբանանի հեռարձակողների կորպորացիայում։ Նա ստանձնել է Սմաա Կչայի (1998 թվական) և սահաթ Շահթենի դերերը (1999 թվական)։ 2003 թվականից նկարահանվել է արաբական մի շարք հեռուստասերիալներում։

2004 թվականին նկարահանվել է «Ղարիբա» հեռուստասերիալում։ 2008 թվականին Սիրինեն դուրս է եկել լիբանանյան էստրադային արվեստի սահմաններից և նկարահանվել է Եգիպտոսի հեղինակային *«Ռամադան Մաբրուք Աբդուլ-Ալամեին Համուդա»* ֆիլմում։

Նա նկարահանվել է նաև եգիպտ-լիբանանյան համատեղ «Ծխի՛ր առանց կրակի» հեռուստաֆիլմում։ Ծավալում է նաև երաժշտական գործունեություն։ Թողարկել է բազմաթիվ ալբոմներ։

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Լիբանանցի դերասանուհիներ
Կատեգորիա:Լիբանանցի երգիչներ
Կատեգորիա:Լիբանանցի երգչուհիներ
Կատեգորիա:Սիրիացի հեռուստատեսային դերասաններ
Փշրունքներ (հեռուստասերիալ)

**Փշրունքներ** (), թուրքական հեռուստասերիալ, որը ցուցադրվել է Star TV-ով։ Առաջին սերիան ցուցադրվել է 2014 թվականի դեկտեմբերի 1-ին։ Սցենարի համաձայն, որը գրել է Թունջ Յըլդըզը, 15 տարի առաջ ծննդատանը շփոթել են երկու աղջիկների։ Սերիալը ստեղծվել է Endemol ընկերության կողմից։ Հեռարձակվում է երկուշաբթի օրերին երեկոյան։ Հեռուստասերիալը մեծ ճանաչում է վայելում ոչ միայն Թուրքիայում, այլև եվրոպական մի շարք երկրներում։

## Սյուժե
Գյուլսերենը ծանր սոցիալական պայմաններում խնամում է իր տասնչորս տարեկան աղջկան՝ Հազալին։ Նրանց հետ է ապրում նաև Գյուլսերենի տալը՝ Քիրիման։ Ավտոպատահարի արդյունքում պարզ է դառնում, որ տասնչորս տարի առաջ Հազալին և Ջանսուին, ով բնակվում է միլիարդատեր Ջիհան Գյուրփունարի ընտանիքում, շփոթել են ծննդատանը։ Այդ օրվանից փոխվում է հեռուստասերիալի հերոսների կյանքը։

## Հեռարձակում

## Ծանոթագրություններ

Կատեգորիա:Թուրքական հեռուստասերիալներ
Օրթաքյոյ մզկիթ

**Օրթաքյոյ մզկիթ** (), պաշտոնապես՝ **Büyük Mecidiye Camii՝ Մեծ Մեջիդիյե մզկիթ**, սուլթան Աբդուլ Մեջիդի օրոք կառուցված մզկիթ Ստամբուլի Բեշիկթաշ շրջանում։ Գտնվում է Օրթաքյոյի հրապարակի մոտ։ Մզկիթը Ստամբուլի և Բոսֆորի տեսարժան վայրերից մեկն է։

thumb|Օրթաքյոյ մզկիթը և Բոսֆորի կամուրջը

## Պատմություն
Մինչ Օրթաքյոյի մզկիթը կառուցումը, դրա տեղանքում եղել է մեկ այլ մզկիթ, որը կառուցվել էր մեզ վեզիր Իբրահիմ փաշայի խորթ որդու կողմից։ Մզկիթը կառուցվել էր 1721 թվականին, սակայն ավերվել է Պատրոն Հալիլի ապստամբության ժամանակ։ Օրթաքյոյի մզկիթը, որը տեղակայված է նախորդ մզկիթի տեղում, կառուցվել է օսմանյան սուլթան Աբդուլ Մեջիդի հրամանով 1853- 1856 թվականներին։ Մզկիթի ճարտարապետները եղել են հայազգի ճարտարապետներ Կարապետ Ամիրա Բալյանը և Նիկողոս Բալյանը։ Վերջիններս համարվում են նաև Դոլմաբահչե պալատի և Դոլմաբահչե մզկիթի ճարտարապետները։

## Առանձնահատկություններ
Մզկիթը ունի երկու մինարեթներ, որոնք կառուցված են սպիտակ մարմարյա սալաքարերից, որոնցից յուրաքանչյուրը ունի առանձին պատշգամբ։ Ինչպես մնացած բոլոր մզկիթները, որոնք կառուցվել են Աբդուլ Մեջիդի օրոք Օրթաքյոյի մզկիթն էլ բաղկացած է երկու մասից՝ հարեմից և սուլթանի անձնական կեցավայրից։ Այս միագմբեթ մզկիթը ներքին հատվածը պատված է վարդագույն խճանկարներով։ Բարձր և լայն պատուհաններից ներթափանցում է արևային լույսը և խճանկարի գույները արտացոլում են Բոսֆորի ջրերի երանգները։ Աղոթարանը կառուցված է մարմարից և ավելացված է խճանկարներով, իսկ ամբիոնի մարմարը իր հերթին պատված է ծիրանաքարով։

## Ծանոթագրություններ

## Արտաքին հղումներ

Կատեգորիա:Բեշիքթաշ
Կատեգորիա:Բոսֆոր
Կատեգորիա:Ստամբուլի մզկիթներ
Կատեգորիա:Ստամբուլի շենքեր և կառույցներ
Կատեգորիա:Ստամբուլի օսմանյան մզկիթներ
Այշեն Գյուրջան

**Այշեն Գյուրջան** (), թուրք պետական և քաղաքական գործիչ։ 2015 թվականի օգոստոսի 28-ից մինչ 2015 թվականի նոյեմբերի 17-ը զբաղեցրել է Թուրքիայի ընտանիքի և սոցիալական քաղաքականության հարցերով նախարարը։ Այշեն Գյուրջենը եղել է առաջին նախարարը, ով կրել է հիդջաբ։

## Կենսագրություն
Այշեն Գյուրջանը ծնվել է 1963 թվականին Թուրքիայի Բուրդուր քաղաքում։ Միջնակարգ կրթությունը ստացել է հայրենի քաղաքում։

1986 թվականին ավարտել է Անատոլիայի համալսարանը։ 1987- 1989 թվականներին սովորել է մագիտրատուրայում։ Ստացել է դոկտորական աստիճան։ 1990- 2005 թվականներին աշխատել է Անատոլիայի համալսարանում։ Ունի մի շարք հոդվածներ կրթության և ընտանեկան դաստիարակության վերաբերյալ։ Դասախոսում է Ստամբուլի համալսարանում։

2011- 2013 թվականներին զբաղեցրել է ընտանիքի և սոցիալական քաղաքականության հարցերով փոխնախարարի պաշտոնը։

2015 թվականի օգոստոսի 28-ից մինչ 2015 թվականի նոյեմբերի 17-ը զբաղեցրել է Թուրքիայի ընտանիքի և սոցիալական քաղաքականության հարցերով նախարարի պաշտոնը։ Նա դարձավ առաջին կին նախարարը, ով կրել է հիդջաբ։ Գյուրջանի նշանակումը մեծ հետաքրքրություն առաջացրեց հասարակության շրջանակներում, քանի որ մինչ այդ ընդունվել էր օրենք, որը արգելում է պետական և քաղաքական գործիչներին կրել հիդջաբ։

## Պատահարներ
Մեծ արձագանք է ստացել Գյուրջանի թվիթը այն մասին, որ եթե կինը չի կարողանում պատրաստել բյորեկ (կոչվում է նաև բուրեկ), ապա նրա ընտանիքը կփլուզվի։ Այս գրառումը մեծ քննադատության է արժանացել ողջ Թուրքիայում։ Արդյունքում Գյուրջանին հարցրել են, թե նա ինչով է զբաղվում իր պաշտոնական լիազորությունների կատարման ժամանակ, որին ի պատասխան Այշեն Գյուրջանը պատասխանել է, թե ինքը պատրաստում է բյորեկ։

## Ծանոթագրություններ

## Արտաքին հղումներ

Կատեգորիա:Անատոլիական համալսարանի շրջանավարտներ
Կատեգորիա:Թուրք ակադեմիկոսներ
Կատեգորիա:Թուրք կին ակադեմիկոսներ
Կատեգորիա:Թուրք պետական գործիչներ
Կատեգորիա:Թուրք սուննի մուսուլմաններ
Կատեգորիա:Թուրքիայի կառավարության կին նախարարներ
Կատեգորիա:Թուրքիայի նախարարներ
Կատեգորիա:Թուրքիայի քաղաքական գործիչներ
Ատալայայի ամրոց

**Վիլյենա դե Ալատայա ամրոց** (), պաշտպանական կառույց Իսպանիայի հարավում՝ Ալիկանտե պրովինցիայի Վիլյենա քաղաքում։ Սերա դե լա Վիլլա լեռնաճյուղավորումը (Ալիկանտե պրովինցիայի հյուսիս-արևմուտքում), որի վրա տեղակայված է ամրոցը, նախկինում եղել է սահման Կաստիլիայի ու Արագոնի թագավորության միջև։

1931 թվականի հունիսի 3-ին Ատալայայի ամրոցը հայտարարվել է Իսպանիայի պատմամշակութային հուշարձան՝ ստանալով RI-51-0000366 գրանցման համարը։

## Նկարագրություն
Ամրոցը ունի կրկնակի պարիսպներ, որոնց հաստությունը հասնում է մոտավորապես չորս մետրի։ Արտաքին պատը կազմված է 12 աշտարակներից (շրջանաձև կամ կիսաշրջանաձև)։ Բարբիկան աշտարակը, որ գտնվում է ամրոցի հարավարևմտյան կողմում, ներկայում գտնվում է ավերված վիճակում։ Երկու պատերի միջև տարածությունը շատ նեղ է. որոշ տեղերում նրա լայնությունը կազմում է ընդամենը մեկ մետր։ Արտաքին պատն ավելի ցածր է, քան ներքինը, որի ողջ երկայքով կան ատամնաձև ելուստներ, բացառությամբ հարավարևմտյան կողմի։ Այդտեղ է գտնվում ամրոցի գլխավոր աշտարակը, որի բարձրությունը հասնում է 27 մետրի։

Ատալայայի ամրոցի մուտքը գտնվում է նրա հյուսիսարևմտյան կողմում։ Մյուս երկու մուտքերը ներկայում փակ են։

Ամրոցի առաջին հարկում տեղակայված են սենյակներ. դրանցից մեկն Ալ-Մոհադների կողմից օգտագործվել է որպես պահոց։ Սենյակներն իրար են միացված աստիճաններով։

## Պատմություն
մինի|ձախից
Ատալայայի ամրոցի հիմնադրման ստույգ ժամանակը հայտնի չէ։ Արաբական աղբյուրներում ամրոցն առաջին անգամ հիշատակվում է 1172 թվականին։

Ամրոցը կարևոր նշանակություն է ունեցել Կորդովայի ամիրայության հյուսիսային սահմանի վրա։ Ջեյմս I Արագոնցու զորքերը երկու անգամ պաշարել են այն, սակայն չեն կարողացել գրավել։ Ջեյմս I-ն ամրոցը գրավել է միայն գրավվել է թվականին։ Ամրոցը Կաստիլիայի թագավորությանն է հանձնվել 1244 թվականին կնքված Ալմիսրայի պայմանագրով։ Նա այն հանձնվել է Կալատրավայի օրդենին, սակայն Ինֆանտ Մանուելը վերցրել է այն, երբ դարձել է Վիլյենայի լորդ։ Ամրոցում բնակվել է նրա որդին՝ գրող Խուան Մանուելը։

1476 թվականին Վիլյենայի քաղաքացիները կաթոլիկ վանականների դրդմամբ ապստամբել են մարքիզի դեմ և կոտորել ամրոցում գտնվող հրեաներին ու կոնվերսոներին (կաթոլիկություն ընդունած հրեաներ կամ մուսուլմաններ)։ Այդ դեպքից հետո ամրոցը դադարել է մարքիզների նստավայր լինելուց և դարձել է թագավորական սեփականություն։

Վիլյենա դե Ատալայա ամրոցը կարևոր դեր է խաղացել 1700 թվականից մինչև 1714 թվականն Իսպանիայի անկախության համար մղված պատերազմի ժամանակ։ Այդ ընթացքում ամրոցում ապաստանել են Ֆելիպե դե Բուրբոն V-ի կողմնակիցները, ովքեր իրենց երկրի անկախության համար պայքարում էին Ավստրիայի Կառլ թագավորի դեմ. Բուրբոնի կողմնակից 50 մարդ ութ օր ամրոցում դիմադրել է ավստրիացիների պաշարմանը, ովքեր ի վերջո ստիպված են եղել դադարեցնել պաշարումն ու հեռանալ։ Այդ պատերազմի ընթացքում ամրոցը զգալի ավերածությունների է ենթարկվել։

Հետագայում ամրոցը լքվել է։ 1931 թվականին ամրոցում կատարվել են վերակառուցողական աշխատանքներ։ Նույն թվականին ամրոցը հայտարարվել է ազգային պատմական հուշարձան։ 1958 թվականին ամրոցի վերակառուցումը վերսկսվել է։ Վերակառուցման աշխատանքներն ավարտվել են 1999 թվականին. վերականգնվել են ամրոցի ինտերիերն ու նրա պատերը։

## Ծանոթագրություններ

## Արտաքին հղումներ
* Page at Villena Archaeological Museum 
* M.I. Ayuntamiento de Villena, ''Villena ¡Un tesoro!'', Guía turística de Villena. 

Կատեգորիա:Իսպանիայի ամրոցներ
Ֆրանկ-Վալտեր Շթայնմայեր

**Ֆրանկ-Վալտեր Շթայնմայեր** (, , Գերմանիայի նախագահ։ 2005-2009 և 2013-2017 թվականներին եղել է Գերմանիայի արտաքին գործերի նախարար։ 1975 թվականից Գերմանիայի սոցիալ-դեմոկրատական կուսակցության անդամ։
2016 թվականին եղել է ԵԱՀԿ նախագահ։

## Կենսագրություն
Ֆրանկ-Վալտեր Շթայնմայերը ծնվել է 1956 թվականին Դեթմոլդում։ 1974 թվականին ավարտելով գիմնազիան նա անցել է զինվորական ծառայության Բունդեսվերում։ 1975 թվականին նա մտել է Գերմանիայի սոցիալ-դեմոկրատական կուսակցության շարքերը։ 1976 թվականին ընդունվել է Գիսենում գտնվող Յուստուս Լիբիխի անվան համալսարան, որտեղ նա 1982 թվականին ուսումնասիրեց իրավաբանություն, հետո քաղաքական գիտություններ։ 1986 թվականին Ֆրանկ-Վալտեր Շթայնմայերը պաշտպանեց դոկտորական դիսերտացիա «Անօթևանների իրավական դրությունը» թեմայով։

1986-1991 թվականներին Շտանմայերը եղել է Գիսսենի համալսարանի իրավախորհրդատվության և քաղաքագիտության ֆակուլտետի գիտաշխատող։ 1991 թվականին եղել է Ներքին Սաքսոնիայի պետքարտուղարության տեղեկատվական իրավունքի և քաղաքականության վերաբերյալ զանգվածային լրատվության միջոցների իրավախորհրդատու։ 1993 թվականից 1994 թվականներինղեկավարել է Ներքին Սաքսոնիայի վարչապաետի անձնական բյուրոն։ 1994 թվականից 1996 թվականներին գլխավորել է միջգերատեսչական համակարգման ու պլանավորման քաղաքական դիրեկտիվի բաժինը, իսկ 1996 թվականից 1998 եղել է Ներքին Սաքոնիայի պետքարտուղար։

1998 թվականի նոյեմբերից 1999 թվականի հուլիսը զբաղեցրել է դաշնային կառավարության պետքարտուղարի պաշտոնը, լիազորված համակարգման հատուկ ծառայությունների գործունեությամբ, իսկ 1999 թվականի հուլիսից մինչև 2005 թվականը դաշնային կանցլերի գերատեսչության ղեկավար։

մինի|ձախից|upright=0.7|<center>Շթանմայերը 2007 թվականին
2005 թվականին ստացել է Գերմանիայի արտաքին գործերի նախարարի պաշտոնը, Գերմանիայի կոալիցիոն կառավարությունում, իսկ 2007 թվականին դարձել է ԳԴՀ փոխկանցլեր, այդ պաշտոնում փոխարինելով Ֆրանց Մյունտեֆերինգին։ 2007 թվականի առաջին կեսին Շտանմայերը զբաղեցրել է Եվրոպական խորհրդի նախագահի պաշտոնը։

2017 թվականի փետրվարի 12-ին Ֆրանկ-Վալտեր Շթայնմայերը 931 ձայնով Դաշնային ժողովի կողմից ընտրվել է Գերմանիայի Դաշնային Հանրապետության նախագահ։

## Տես նաև
* Շթայնմայերի բանաձև

## Ծանոթագրություններ

Կատեգորիա:Գերմանիայի նախագահներ
Կատեգորիա:Գերմանիայի սոցիալ-դեմոկրատական կուսակցության անդամներ
Կատեգորիա:Գերմանիայի քաղաքական գործիչներ
Կատեգորիա:Իրավաբանական գիտությունների դոկտորներ
Կատեգորիա:Բաղնիքի շքանշանի Մեծ Խաչի ասպետներ
Կատեգորիա:Գերմանացի իրավաբաններ
Կատեգորիա:Բեռլինի պատվավոր քաղաքացիներ
Կատեգորիա:Գերմանիայի կառավարության նախարարներ
Կատեգորիա:Գերմանացի դիվանագետներ
Կոլոմարեսի ամրոց

**Կոլոմարեսի ամրոց** (), ամրոց Իսպանիայի Մալագա պրովինցիայի Բենալմադենա մունիցիպալիտետի մոտ։ Կառուցվել է 1987-1994 թվականներին դոկտոր Էստեբան Մարտին ի Մարտինի կողմից՝ ի հիշատակ Քրիստափոր Կոլումբոսի և  Ամերիկայի հայտնագործման։

## Առանձնահատկություններ
Ամրոցը կառուցել են դոկտոր Էստեբան Մարտին ի Մարտինը և երկու մալագացի որմնադիրներ։ Կառույցը համարվում է տարբեր ճարտարապետական ոճերի խառնուրդ՝ բյուզանդական, ռոմանական, գոթական, մուդեխար։ Ամրոցի կառուցման համար օգտագործել են աղյուս, բետոն, բնական քար և փայտ։

Հուշարձանն ունի կաթոլիկ միապետների խորհրդանիշերի, Իսպանիայում միջնադարյան երեք մշակույթների (քրիստոնեություն, հուդայականություն և իսլամ) և Կոլումբոսի ճանապարհորդության տարբեր տարրեր։

Չինական պագոդայի առկայությունը խորհրդանշում  է Կոլումբոսի Ասիայի ափերին հասնելը։

## Հետաքրքիր փաստեր
* Կառույցը շեշտադրում է Կոլումբոսի Մալյորկայից լինելու հավանականությունը, ինչպես նաև հարգանքի տուրք է ուղղված կաթոլիկ միապետներին։
* Ամրոցը Կոլումբոսին նվիրված ամենամեծ հուշարձանն է։ 
* Ամրոցում է գտնվում աշխարհի ամենափոքր մատուռը (1,96 մետր 2)՝ նվիրված Ելիզավետա Թյուրինգացուն։  
* Ամրոցում կա դատարակ դամբարան՝ հուսալով, որ մի օր այստեղ կհանգրվանեն Կոլումբոսի մասունքները։

## Պատկերասրահ

Castillo Monumento Colomares.jpg
Castillo de Colomares.jpg
Plaque of Castillo de Colomares.JPG
Troubadour castillo colomares.JPG
Castillo Colomares.jpg


## Ծանոթագրություններ

## Արտաքին հղումներ
* Պաշտոնական կայք

Կատեգորիա:Իսպանիայի ամրոցներ
Ուիմբլդոնի մրցաշարի կանանց մենախաղ 2016

225px|մինի|աջից|Կանանց մենախաղի հաղթող Սերենա Ուիլամսը

**Ուիմբլդոնի մրցաշարի կանանց մենախաղ 2016**, թենիսի կանանց մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2016 թվականի հունիսի 27-ից մինչև հուլիսի 10-ը, Լոնդոնի All England Lawn Tennis and Croquet Club («Համանգլիական լաուն-թենիսի և կրոկետի ակումբ») ակումբի կորտերում, Անգլիա, Մեծ Բրիտանիա։

Սերենա Ուիլյամսը եղել է նախորդ տարվա մրցաշարի հաղթողը և հաջողությամբ պաշտպանել է տիտղոսը, եզրափակիչում հաղթանակ տանելով Անժելիկա Քերբերի նկատմամբ՝ 7-5, 6-3։ Շահելով իր 7-րդ տիտղոսը Ուիմբլդոնի մրցաշարերում, Ուիլյամսը Բաց դարաշրջանում հավասարվել է Շտեֆի Գրաֆին՝ 22 րդ մենախաղի տիտղոսը շահելով Մեծ Սաղավարտի մրցաշարերում։ 2006 թվականի Ավստրալիայի բաց առաջնությունում և Ուիմբլդոնի մրցաշարում Ամելի Մորեսմոյի և Ժյուստին Էնենի միջև կայացած եզրափակիչներից հետո սա առաջին անգամ էր, որ միևնույն թենիսիստուհիները մեկ մրցաշարջանի ընթացքում երկրորդ անգամ տիտղոսը վիճարկել են եզրափակիչում (Ավստրալիայի բաց առաջնություն և Ուիմբլդոն)։

Առաջին հինգ դասակարգվածները (Սերենա Ուիլյամս, Գարբինե Մուգուրուսա, Ագնեշկա Ռադվանսկա, Անժելիկա Քերբեր և Սիմոնա Հալեպ) պայքար էին մղում աշխարհի թիվ 1 ռակետի կոչման համար, սակայն Ռադվանսկան պայքարից դուրս է մնացել չորրորդ, իսկ Մուգուրուսան՝ երկրորդ շրջանում, Հալեպը հասել է քառորդ եզրափակիչ։ Սերենա Ուիլյամսը պահպանել է թիվ 1 վարկանիշը՝ հասնելով եզրափակիչ և շահելով տիտղոսը։ Մրցաշարի երկրորդ շաբաթվա ընթացքում նա անց է կացրել WTA վարկանիշային առաջին հորիզոնականում իր 300-րդ շաբաթը և տոնել է իր 300-րդ հաղթանակը Մեծ Սաղավարտի մրցաշարեում՝ երրորդ շրջանում Անիկա Բեկին հաղթելով։

36 տարեկան Վենուս Ուիլամսը դարձել է ամենատարեց թենիսիստուհին, ով հասել է Մեծ Սաղավարտի կիսաեզրափակիչ, ինչպես Մարտինա Նավրատիլովան 1994 թվականի Ուիմբլդոնի մրցաշարում։

Ելենա Վեսնինան իր նորամուտն է նշել Մեծ Սաղավարտի մրցաշարի կիսաեզրափակիչում, իր 42-րդ մրցաշարում և 2006 թվականի Ավստրալիայի բաց առաջնոությունում նորամուտելուց տասը տարի անց։

Սա 2008 թվականի Ավստրալիայի բաց առաջնությունից հետո առաջին անգամ էր, որ Կարոլին Վոզնյացկին դուրս է մնացել դասակարգված թենիսիստուհիների ցուցակից։

## Դասակարգում

## Հիմնական ցանց
* Հապավումներ
** Q - Որակավորված
** WC - Wild card, Ջոկեր
** LL - Երջանիկ անհաջողակ
** PR - Պաշտպանված վարկանիշ


### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8





### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8




### Վերին ցանց
#### Բաժին 1

### Ստորին ցանց
#### Բաժին 2




### Վերին ցանց
#### Բաժին 1

### Ստորին ցանց
#### Բաժին 2



### Քառորդ եզրափակիչ

### Կիսաեզրափակիչ

### Եզրափակիչ

## Ծանոթագրություններ

## Աղբյուրներ
* Ուիմբլդոնի մրցաշարի պաշտոնական կայքը
* Ուիմբլդոնի եզրափակիչի մասնակիցներն ու հաղթողները
* Ուիմբլդոնի կանանց մենախաղի մրցաշարի ցանց

Կատեգորիա:2016 կանանց թենիսում
Կատեգորիա:Թենիսի մրցաշարեր
Կատեգորիա:Մեծ սաղավարտի (թենիս) մրցաշարեր
Կատեգորիա:Ուիմբլդոնի մրցաշար
Համիդիեի գավառակ

**Համիդիե**, գավառակ Արևմտյան Հայաստանում, Սեբաստիայի վիլայեթում։ Շապին Գարահիսարի գավառի կազմի մեջ։ Կենտրոնը Համիդիե գյուղաքաղաքն էր։

## Բնակչություն
1915 թվականի Մեծ եղեռնի նախօրեին ուներ 6969 հայ բնակիչ։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գավառներ
Վիգերի կուսակցություն

**Վիգերի կուսակցություն**, ԱՄՆ-ում 19–րդ դարի կեսերին գործող քաղաքական կուսակցություն։ Նախագահներից 4–ը դեռևս պաշտոնավարման տարիներին գտնվում էին կուսակցության կազմում։ Հակառակորդ Դեմոկրատական կուսակցության հետ միասին այն 1830-1850–ականներին ի հայտ եկած Երկրորդ կուսակցական համակարգի գլխավոր մասն էր կազմում։ Ի սկզբանե այն ստեղծել է ի հակադրություն նախագահ Էնդրյու Ջեքսոնի քաղաքականության և Դեմոկրատական կուսակցության։ Մասնավորապես, վիգերը Կոնգրեսը գերադասում էին նախագահին և կողմ էին արդիականացման, բանկային գործի և հովանավորչության, ինչը կնպաստեր արտադրության ծավալների աճին։ Սա, իհարկե, գրավիչ էր ձեռնարկատերերի և անհատ ձեռներեցների համար, սակայն քիչ էր հետաքրքրում ագարակատերերին կամ ոչ հմուտ բանվորներին։ Շատ ակտիվ բողոքականներ էին ընդգրկված կուսակցության կազմում։ Կուսակցության հիմնադիրներն այն անվանեցին «վիգերի»՝ ի պատիվ 1776 թվականին գործող Ամերիկյան վիգերի, ովքեր պայքարում էին հանուն անկախության։ «Վիգ» նշանակում է բռնապետությանը դեմ։

Վիգերի կուսակցությունն առաջադրել է մի քանի թեկնածուներ Ամերիկայի 1836 թվականի նախագահական ընտրություններում, 1840 թվականին՝ գեներալ Վիլյամ Հենրի Հարիսոնին, 1844 թվականին՝ նշանավոր առաջնորդ Հենրի Քլեյին և այլն։ Իր գոյության երկու տասնամյակների ընթացքում Վիգերի կուսակցության անդամներից երկուսը՝ Հարրիսոնը և Թեյլորը, ընտրվել են ԱՄՆ նախագահներ։ Երկուսն էլ մահացել են պաշտոնավարման տարիներին։ 1841 թվականին՝ Հարրիսոնի մահից հետո նրան հաջորդեց Ջոն Թայլերը, ով, սակայն, վտարվեց կուսակցությունից։ Միլլարդ Ֆիլմորը, ով Թեյլորի մահից հետո դարձավ նախագահ 1841 թվականին, վերջին Վիգերի կուսակցությանը պատկանող վերջին նախագահն էր։

## Ծանոթագրություններ

Կատեգորիա:ԱՄՆ-ի պատմություն
Նադեժդա Կուրչենկո

**Նադեժդա Վլադիմիրի Կուրչենկո** (, ), Սուխումի ավիացիոն ջոկատի ուղեկցորդ, մահացել է (սպանվել է), փորձելով կանխել ահաբեկիչների կողմից ինքնաթիռի առևանգումը։ Պարգևատրվել է Կարմիր դրոշի շքանշանով (հետմահու)։

## Կենսագրություն
Ծնվել է 1950 թվականի դեկտեմբերի 29-ին Ալթայի երկրամասի Կլյուչևսկի շրջանի Նովոպոլտավա գյուղում։ Ավարտել է Ուդմուրտական ԻԽՍՀ-ի Գլազովսկի շրջանի Պոնինո գյուղի դպրոց ինտերնատը (այստեղ մահից հետո հուշարձան է կանգնեցվել)։ 1968 թվականի դեկտեմբերից աշխատել է Սուխումի օդային ջոկատում որպես ուղեկցորդ։

## Սխրագործություն
Սպանվել է Պարնաս Բրազինսկասի կողմից, 1970 թվականի հոկտեմբերի 15-ին, երբ փորձում էր կանխել Պարնասի և նրա 15-ամյա որդու կողմից Ան-24 ինքնաթիռի առևանգումը։ Ինքնաթիռը պետք է կատարեր Բաթում-Սուխում-Կրասնոդար չվերթը։ Ուղիղ 3 ամիս անց Նադեժդան պետք է ամուսնանար։

## Գերեզման
Նադեժդա Կուրչենկոն թաղվել է Սուխումի կենտրոնում։ 20 տարի անց նրա գերեզմանը մոր համառ ջանքերով տեղափոխվել է Գլազովի քաղաքային գերեզմանատուն։

## Հիշատակ
250px|մինի|Նադեժդա Կուրչենկոյի թանգարանը Իժևսկի պատանի օդաչուների դպրոցում
* Ի պատիվ Նադեժդա Կուրչենկոյի՝ նախկին ԽՍՀՄ տարածքում մի շարք քաղաքների փողոցներ են կոչվել,
* Նադեժդա Կուրչենկոյի անունով է կոչվել Հիսարյան լեռնաշղթայի գագաթներից մեկը, ռուսական նավատորմի հեղուկանավը և աստերոիդ,
* Ալթայի երկրամասի Նովոպոլտավա գյուղի դպրոցի բակում տեղադրված է Նադեժդային նվիրված հուշարձան։ Դպրոցում ստեղծվել է Նադեժդա Կուրչենկոյի թանգարանը,
* 1982 թվականին Գլազովում ամեն տարվա հոկտեմբերին անցկացվում է ավտավազք,
* Լեռներում՝ Աբխազիայի և Կրասնոդարի երկրամասի սահմանագծում կանգնեցված է Նադեժդա Կուրչենկոյին նվիրված հուշակոթող,
* «Շրջանավարտը» գեղարվեստական ֆիլմը (Ա․ Դովժենկոյի անվան կինոստուդիա, ռեժիսոր՝ Ալեքսեյ Միշուրին),
* Աբխազիայի մայրաքաղաք Սուխումում նրա պատվին անվանվել է Դաղստանյան և Չերքեզյան փողոցների միջև գտնվող այգին։ Այնտեղ կանգնեցված է Նադեժդայի հուշարձանը։

## Ծանոթագրություններ

## Արտաքին հղումներ
* Виктор Поздеев. Для памяти подвига нет срока. О встречах, которые состоялись // «Удмуртская правда», № 121 (24662) от 27.10.2010
* Курченко, Надежда Владимировна — «Кто есть кто в российской авиации» (сайт ВВС России)
* 33 года без Надежды // Информационное агентство «День» (Удмуртия), № 48 (0644) от 27.11.2003 
* Дмитрий Коробейников. Мертва по прибытии // «Правда. RU» от 28.11.2003

Կատեգորիա:Անձինք նամականիշերի վրա
Կատեգորիա:Բորտուղեկցորդներ
Կատեգորիա:Ռուսաստանի ահաբեկչությունների զոհեր
Մոլլա Իբրահիմ (Սուրմալուի գավառ)

**Մոլլա Իբրահիմ**, գյուղ Արևելյան Հայաստանում, Երևանի նահանգի Սուրմալուի գավառում։ Գտնվում էր Սուրմալուի ոստիկանական շրջանի արևմտյան կողմում։

Բնակչության մասին տվյալներ չեն պահպանվել։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն 
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

## Տես նաև
* Երևանի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Մշակութային վերածնունդ հիմնադրամ

**Մշակութային վերածնունդ հիմնադրամը**, շահույթ չհետապնդող հիմնադրամ, որը ստեղծվել է 2014 թվականին։
Հիմնադիր-նախագահն է Արթուր Ջանիբեկյանը։
Հիմնադրամի առաջնային առաքելությունն է հայ երաժշտական արվեստը հասանելի դարձնել հասարակության լայն զանգվածներին, որի նպատակով հիմնադրամի կողմից իրականացվող գործառույթներն են՝ ներկայացնել և ճանաչելի դարձնել հայ ժողովրդական և հոգևոր երաժշտությունն արտերկրում, ստեղծել երգերի ժողովածուներ, կազմակերպել մշակութային միջոցառումներ, իրականացնել գիտահետազոտական աշխատանքներ, կյանքի կոչել ուսումնական ու դաստիարակչական նախագծեր տպագրել մասնագիտական գրականություն։

«Մշակութային վերածնունդ» հիմնադրամի գործունեության կարևորագույն ուղղություններից է հայ ժողովրդական, ազգային, հոգևոր երաժշտությունը նոր սերնդին փոխանցելը, այն հասարակության համար առավել հասանելի ու մատչելի դարձնելը։

«Մշակութային վերածնունդ» հիմնադրամի կողմից իրականացված առաջին մշակութային նախագիծը «Հայկական ազգային երաժշտական գանձարան»-ն է։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Հիմնադրամներ
Ժյուստ Ֆոնտեն

**Ժյուստ Ֆոնտեն** (, ), ֆրանսիացի ֆուտբոլիստ, ռեկորդակիր աշխարհի մեկ առաջնության ընթացքում խփած գոլերի քանակով. 1958 Շվեդիայում անցկացված աշխարհի առաջնությունում նա խփել է 13 գոլ։

Ժյուստ Ֆոնտենի հայրը եղել է ֆրանսիացի Նորմանդիայից, իսկ մայրը՝ իսպանացի։

2013 թվականին Ժյուստ Ֆոնտենը 80 տարեկան հասակում դարձել է Պատվո լեգեոնի շքանշանի սպա։

## Ակումբային կարիերա
Ժյուստ Ֆոնտենն իր կարիերան սկսել է իր հայրենի Մարաքեշ քաղաքի սիրողական ակումբում, տեղափոխվել է «ՈՒՍՄ Կասաբլանկա» ակումբ, որտեղ խաղացել է 1950-1953 թվականներին։ Հաջորդ երեք մրցաշրջանները նա արդեն անցկացրել է Ֆրանսիայում։ «Նիցցա» ակումբի կազմում անցկացրած առաջին մրցաշրջանի ընթացքում նա ակումբի հետ նվաճել է Ֆրանսիայի գավաթը, իսկ 1956 թվականին հաղթել է Ֆրանսիայի առաջնությունում։ Նույն թվականին նա տեղափոխվել է «Ռեյմս»՝ փոխարինելով Ռայմոն Կոպային։ «Ռեյմսի» կազմում անցկացրած վեց մրցաշրջանների ընթացքում նա խփել է 121 գոլ։ Բարձրագույն լիգաներում Ֆոնտենն ընդհանուր առմամբ խփել է 165 գոլ 200 խաղերի ընթացքում և չորս անգամ հաղթել է առաջնությունում (1956, 1958, 1960, 1962)

Ֆրանսիայի հավաքականում Ֆոնտենի դեբյուտը կայացել է 1953 թվականի դեկտեմբերի 17-ին Լյուքսեմբուրգի հավաքականի դեմ խաղում (8:0)։ Այդ խաղում Ժյուստ Ֆոնտենը ձևակերպել է հեթ-տրիկ։ Ֆրանսիայի հավաքականում անցկացրած յոթ տարիների ընթացքում Ֆոնտենը մասնակցել է 21 խաղի և խփել 30 գոլ։ Ազգային հավաքականի կազմում Ֆոնտենն իր վերջին խաղը եղել է 1960 թվականի դեկտեմբերի 11-ին, երբ Ֆրանսիայի հավաքականը խաղացել է Բուլղարիայի հավաքականի դեմ (3:0)։

Ֆուտբոլիստի կարիերան ավարտելուց հետո՝ 1967 թվականին, Ժյուստ Ֆոնտենն աշխատել է որպես Ֆրանսիայի հավաքականի մարզիչ, սակայն նրա ղեկավարությամբ թիմը մասնակցել է միայն երկու ընկերական խաղերի, որոնք երկուսն էլ ավարտեվել են ֆրանսիացիների պարտությամբ։ Եղել է նաև ֆրանսիական ակումբների ու Մարոկկոյի հավաքականի մարզիչ։

## Կարիերա հավաքականում
### Ֆոնտենի խաղերն ու գոլերն Ֆրանսիայի հավաքականի կազմում

**Ընդհանուր։ 21 խաղ / 30 գոլեր; 12 հաղթանակ, 4 ոչ-ոքի, 5 պարտություն**

## Ձեռքբերումներ
* Ֆրանսիայի չեմպիոն (**4**) - 1956, 1958, 1960, 1962
* Ֆրանսիայի գավաթի դափնեկիր  (**2**) - 1954, 1958
* Եվրոպայի չեմպիոնների գավաթի խաղարկության եզրափակչի մասնակից - 1959
* Ֆրանսիայի առաջնության լավագույն ռմբարկու (**2**) - 1958, 1960
* Եվրոպայի չեմպիոնների գավաթի խաղարկության լավագույն ռմբարկու - 1959
* Աշխարհի առաջնության լավագույն ռմբարկու - 1958
* Աշխարհի առաջնությունների ռեկորդակիր մեկ առաջնության ընթացքում խփած գոլերի քանակով - 13 գոլ
* Ֆրանսիայի հավաքականի ռեկորդակիր աշխարհի առաջնություներում խփած գոլերի թվով - 13 գոլ
* Ընդգրկված է ՖԻՖԱ 100 ցանկում 
* Պարգևատրվել է Պատվավոր լեգեոնի շքանշանով

## Ելույթների վիճակագրություն
### Ակումբային կարիերա

### Ելույթները հավաքականի կազմում

## Մատենագրություն
* Just Fontain. *Reprise de volée*, Paris, Solar, 1970
* Just Fontain. *Mon mundial*, Famot, 1978

## Ծանոթագրություններ

## Արտաքին հղումներ
* Ֆուտբոլիստի էջը Ֆրանսիայի ֆուտբոլի ֆեդերացիայի կայքում  
* Рекорд в чужих бутсах 

Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:ՖԻՖԱ 100
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆրանսիացի ֆուտբոլիստներ
Կատեգորիա:Ռեյմսի ֆուտբոլիստներ
Կատեգորիա:Ֆրանսիացի ֆուտբոլային մարզիչներ
Էսկեերի

**Էսկեերի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գիզ կանտոնի կազմի մեջ։ Համայնքի շրջանը՝ Վերվեն։

Համայնքի INSEE կոդը՝ 02286:

## Բնակչություն
2010 թվականի տվյալներով՝ համայնքի բնակչությունը կազմում է 850 մարդ։ 

## Տնտեսություն
2010 թվականին համայնքի 540 աշխատունակ (15-64 տարեկան) բնակիչներից 376-ը տնտեսապես ակտիվ էին, 164-ը՝ ոչ ակտիվ (ակտիվության ցուցանիշը կազմել է 69,6%, 1999 թվականին եղել է 63,2%)։ 376 տնտեսապես ակտիվ բնակիչներից աշխատում էին 339-ը (197 տղամարդ և 142 կին), գործազուրկ էին 37 մարդ (15 տղամարդ և 22 կին)։ 164 տնտեսապես ոչ ակտիվ բնակիչներից 32-ը եղել են աշակերտներ կամ ուսանողներ, 55-ը՝ թոշակառուներ, 77-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Էսկեերի 
 

Կատեգորիա:Ֆրանսիայի բնակավայրեր
Կոստանդին Մանասես

**Կոստանդին Մանասես** (, ), 12-րդ դարի բյուզանդական ժամանակագիր և բանաստեղծ։ Հունաստանի արևմուտքում գտնվող Նաֆպակտոս քաղաքի մետրոպոլիտը։ Ակտիվ գործունեություն է ծավալել Մանուիլ I Կոմնենոս կայսեր օրոք, որի թագավորության տարիները եղան շրջադարձային ինչպես Բյուզանդական կայսրության, այնպես էլ Միջագետքի համար։
Կոստանդին Մանասեսի անունով մեզ է հասել «Սինոփսիս իստորիկե» (Σύλοψις ίστορική) ժամանակագրությունը՝ սկսած աշխարհի արարումից մինչև Նիկեփոր Գ Բոտանիտեսի թագավորության վերջը (1081 թ.), բաղկացած 6733 տողից։ Ժամանակագրության մեջ հաճախ անդրադարձ է կատարված 970-971 թթ. ռուս-բյուզանդական պատերազմի մասին։ Ժամանակագրությունը մեծ ճանաչում է ձեռք բերել 14-րդ դարում, իսկ ավելի ուշ թարգմանվել է լատիներեն, հին սլավոներեն և բուլղարերեն։ Հին սլավոներեն թարգմանության ձեռագիրը հարուստ է բազմաթիվ մանրանկարներով և պահպանվում է Վատիկանի գրադարանում։
Կոստանդին Մանասեսի գրչին է պատկանում նաև 2-րդ դարի հույն բանաստեղծ Օպպիանոսի համառոտ կենսագրությունը, մի քանի հռետորական աշխատություն և մեկ սիրավեպ։

## Ծանոթագրություններ

Կատեգորիա:Բյուզանդացի գրողներ
Կատեգորիա:Բյուզանդացի բանաստեղծներ
Կատեգորիա:Բյուզանդական պատմիչներ
Սան Խուլիան ամրոց

**Սան Խուլիան ամրոց** (), պաշտպանական կառույց Իսպանիայի հարավ-արևելքում՝ Կարթագեն քաղաքում։ Կառուցվել է 18-րդ և 19-րդ դարերում՝ ներառելով այն աշտարակը, որ անգլիացիների կողմից կառուցվել էր 1706 թվականին։ 1997 թվականի օգոստոսի 7-ին հայտարարվել է Իսպանիայի մշակութային հուշարձան և ստացել է RI-51-0010003 գրանցման համարը։ Ներկայում ամրոցը պահպանվում է, սակայն գտնվում է վատ վիճակում։

## Պատմություն
Սան Խուլիան ամրոցը տեղակայված է Մոնտե դե Սան Խուլիան բլրի վրա, որից էլ ստացել է իր անվանումը։ Ամրոցը գտնվում է ծովի մակարդակից 293 մետր բարձրության վրա։ Իսպանական ժառանգության համար պատերազմի ժամանակ՝ 1706 թվականին, բրիտանացիները գրավել են Կարթագեն քաղաքն ու այնտեղ կառուցել գլանաձև աշտարակ։ Պատերազմի ավարտից հետո իսպանացիները բլրի վրա սկսել են կառուցել ամրոց, որ պիտի ծառայեր Կարթագենի նավահանգստի պաշտպանությանը։ Իսպանացիների կառուցած ամրոցն ներառել է բրիտանացիների կառուցած աշտարակը։ Ամրոցի կառուցումը տևել է բավական երկար և ավարտվել է 1883 թվականին։

Իսպանիայի քաղաքացիական պատերազմի ժամանակ Սան Խուլիանի ամրոցն օգտագործվել է որպես զինվորական բանտ։

Ներկայում ամրոցը գտնվում է բավական վատ վիճակում։ Այն հայտարարվել է Իսպանիայի մշակութային հուշարձան, սակայն պատկանում է Telefónica ընկերությանը, որը ամրոցի ներսում տեղադրել է մի շարք ալեհավաքներ։ Քաղաքային կառավարությունը փորձում է ձեռք բերել ամրոցն ու վերակառուցել այն։

## Ծանոթագրություններ

## Գրականություն
* Guimaraens Igual, Guillermo (2008). El último hálito de la fortificación abaluartada peninsular. El fuerte de San Julián de Cartagena. Universidad Politécnica de Valencia.
* Rolandi Sánchez-Solís, Manuel. «La voladura accidental del Castillo de San Julián de Cartagena en mayo de 1898». Cartagena Histórica (Cartagena: Editorial Áglaya) (32). ISSN 1696-991X.
* Rolandi Sánchez-Solís, Manuel (2001). Sublevaciones republicanas en Cartagena (1885-1886): las intentonas del arsenal naval y del Castillo de San Julián. Editorial Áglaya. ISBN 84-956-6900-5.

Կատեգորիա:Իսպանիայի ամրոցներ
Միրան Վերին

**Միրան Վերին**, գյուղակ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Ալաշկերտ քաղաքից հարավ, Միրան գյուղի մոտ։

## Բնակչություն
1878 թվականին ուներ 8 տուն քուրդ բնակիչ։

## Տնտեսություն
Բնակչության հիմնական զբաղմունքը անասնապահությունն էր։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Թեոդոր Թորոսևիչ

**Թեոդոր Բոգդանի Թորոսևիչ** (**Թադևոս Ասատուրի Թորոսյան**, ), հայ բժիշկ, դեղագործ, քիմիկոս, գյուտարար, հասարակական գործիչ։

Բժիշկ, հասարակական գործիչ, բարերար Ժոզեֆուս Թորոսևիչի եղբայրը։

## Կենսագրություն
Թեոդոր Թորոսևիչը ծնվել Է 1789 թվականին Ստանիսլավ (Իվանովո-Ֆրանկովսկ) քաղաքում։ Սովորել է տեղի գիմնազիայում, 1812 թվականին ավարտել է Վիեննայի համալսարանի բժշկական ֆակուլտետը։ 1815 թվականից աշխատել է Լվովում, 1819 թվականին Լվովի Լիչակովսկու փողոցի թիվ 3 տանը բացել է քաղաքի N 9 դեղատունը (այժմ՝ Լվովի N 12 դեղատուն), քիմիական լաբորատորիա։

Պատրաստել է բուսական, կենդանական, և քիմիական ծագման տարբեր դեղեր։ Ուսումնասիրել է ապակիների տարբեր հատկություններ և ստացել դեղասրվակների համար պիտանի կարմիր և դեղին ապակի։ 1836 թվականին աշխարհում առաջինն է ապացուցել, որ լաբորատոր նպատակներով արդյունավետ է շագանակագույն ապակի կիրառել։

Ուսումնասիրել է Տրուսկավեց, Նեմիրով, Դրոգոբիչ և այլ առողջավայրերի հանքային ջրերի բուժիչ հատկությունները, արդյունքներն ամփոփել «Գալիցիայի և Բուկովինայի թագավորությունների հանքային աղբյուրները» աշխատությունում։ Տրուսկավեցում կատարել է «Ֆերդինանդ», «Մարիա» և «Նավթա» (այժմ՝ «Նավթուսյա») հանքային աղբյուրների ջրի քիմիական վերլուծությունը, շրջակայքում հայտնաբերել հանքամոմի հարուստ պաշար, որը նպաստել է Լեհաստանում օծանելիքի արդյունաբերության զարգացմանը։

Թեոդոր Թորոսևիչը մասնակցել է Լվովի հայկական համայնքի կյանքին, զբաղվել բարեգործությամբ. իր միջոցներով Լվովում բացել է հոգևոր դպրոց։

Հեղինակ է բնագիտական, քիմիական բազմաթիվ գիտական հոդվածների և մենագրությունների, որոնցից ամենաարժեքավորը «Գալիցիայի թագավորության և Բուկովինայի հանքային աղբյուրներն ու դրանց ֆիզիկա-քիմիական բաղադրությունը» մենագրությունն է։ Եղել է մի շարք գիտական ընկերությունների անդամ։ Գիտական հայտնագործությունների համար արժանացել է բազմաթիվ պարգևների։

## Մահ
Մահացել է 1876 թվականին Լվովում։ Թաղված է Լիչակովյան գերեզմանատանը։ Մահարձանին լեհերեն գրված է.

## Հիշատակ
* Թեոդոր Թորոսևիչի կիսանդրին գտնվում է Լվովի բժշկական ինստիտուտի թանգարանում, դիմանկարը (նկարիչ Ա. Ռեյխման)՝ Լվովի պատմության թանգարանում
* Թեոդոր Թորոսևիչի անունով է կոչվել Լվովի փողոցներից մեկը
* Տրուսկավեցի քաղաքային զբոսայգու հանքային ջրերի ըմպելասրահի պատին 1977 թվականին փակցվել է Թեոդոր Թորոսևիչի բրոնզե հուշատախտակը

## Գրականություն
* С. Кравчикевич. Биография Теодора Торосевича, заслуженного Аптекаря и химика. Львов, 1875.
* R. Rembieliński, B. Kuźnicka, Historia farmacji, PZWL, Warszawa 1987.

## Ծանոթագրություններ

Կատեգորիա:Լեհահայ բժիշկներ
Կատեգորիա:Լեհահայ հասարակական գործիչներ
Կատեգորիա:Լեհահայ քիմիկոսներ
Կատեգորիա:Հայ գյուտարարներ
Կատեգորիա:Հայ դեղագործներ
Կատեգորիա:Հայերը Լվովում
Մոլլա Օսման (Ելիզավետպոլի գավառ)

**Մոլլա Օսման**, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։

## Բնակչություն
1907 թվականին ուներ 76 բնակիչ։ Բնակչության մեծ մասը հայեր էին։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Բլոնդի (շուն)

**Բլոնդի** (; 1941 — ապրիլի 30 1945, Բեռլին, Նացիստական Գերմանիա), գերմանական հովվաշուն, որը պատկանում էր Ադոլֆ Հիտլերին։ Շանը ֆյուրերին նվիրել է Մարտին Բորմանը, 1941 թվականին և մնացել է նրա հետ նույնիսկ այն ժամանակ երբ Հիտլերը տեղափոխվել էր ֆյուրերբունկեր, 1945 թվականի ապրիլին։ Բունկերում Բլոնդին ունեցավ հինգ ձագ՝ ճարտարապետ Պուլ Տրոստի Հարաս անունով գերմանական հովվաշնից։ Հիտլերը շան ձագերից մեկին իր պատվին («ազնվազարմ գայլ»՝ Ադոլֆ անվան նշանակությունը) անվանել է Վուլֆ («գայլ»)։ Մինչև ինքնասպան լինելը, ֆյուրերը հրամայել է իր բժշկին՝ Լյուդվիգ Շտումպֆեգերին սպանել շանը ցիանիդի դեղահաբերով։ Երբ Կարմիր բանակի զինվորները թափանցեցին բունկեր, նրանք տեսան Բլոնդիի և Վոլֆի դիակները, իսկ մյուս չորս ձագերի ճակատագիրը մնացել է անհայտ։

## Բլոնդին մշակույթում
Բլոնդիի կերպարը օգտագործվել է մի շարք գեղարվեստական ֆիլմերում։ Դրանցից մեկն է խորհրդային «Բեռլինի անկումը» ֆիլմը։

## Ծանոթագրություններ

## Գրականություն
* *Տրադուլ Յունգե*, Հիտլերի քարտուղարուհու հուշերը։ Մինչ վերջին ժամը։ — : АСТ. 2005. — 224 с. — ISBN 5-17-029165-5

## Արտաքին հղումներ
* Բլոնդին Find a Grave կայքում

Կատեգորիա:Ադոլֆ Հիտլեր
Կատեգորիա:Շներ
Ուիմբլդոնի մրցաշարի տղամարդկանց զուգախաղ 2016

275px|մինի|աջից|Մրցաշարի հաղթող Պիեռ Հյուգո Էրբերը
225px|մինի|աջից|Նիկոլաս Մայուն Ուիմբլդոնի մրցաշարում
**Ուիմբլդոնի մրցաշարի տղամարդկանց զուգախաղ 2016**, թենիսի տղամարդկանց զուգախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2016 թվականի հունիսի 27-ից մինչև հուլիսի 10-ը, Լոնդոնի All England Lawn Tennis and Croquet Club («Համանգլիական լաուն-թենիսի և կրոկետի ակումբ») ակումբի կորտերում, Անգլիա, Մեծ Բրիտանիա։

Ժան Ժյուլիեն Ռոջերը և Հորիա Տեկեուն հանդիսանում էին նախորդ մրցաշարի հաղթողները, սակայն առաջին շրջանում պարտվել են Ջոնաթան Մարրեյին և Ադիլ Շամասդիին։

Պիեռ Հյուգո Էրբերը և Նիկոլաս Մայուն շահել են մրցաշարի հաղթողների տիտղոսը, եզրափակիչում հաղթանակ տանելով Ժյուլիեն Բենետյո-Էդուարդ Ռոժեր Վասելին զույգի նկատմամբ։ Դա եղել է պատմության մեջ առաջին համա-ֆրանսիական զուգախաղի եզրափակիչը Ուիմբլդոնի մրցաշարում։

Անբարենպաստ եղանակի պատճառով առաջին և երկրորդ շրջանի բոլոր հանդիպումները հինգ սեթի փոխարեն անց են կացվել երեք սեթով։

## Դասակարգում

## Հիմնական ցանց
* Հապավումներ
** Q - Որակավորված
** WC - Wild card, Ջոկեր
** LL - Երջանիկ անհաջողակ
** PR - Պաշտպանված վարկանիշ


### Վերին ցանց
#### Բաժին 1

#### Բաժին 2

### Ստորին ցանց
#### Բաժին 3

#### Բաժին 4





### Վերին ցանց
#### Բաժին 1

#### Բաժին 2

### Ստորին ցանց
#### Բաժին 3

#### Բաժին 4




### Վերին ցանց
#### Բաժին 1



### Քառորդ եզրափակիչ

### Կիսաեզրափակիչ

### Եզրափակիչ

## Ծանոթագրություններ

## Աղբյուրներ
* Ուիմբլդոնի մրցաշարի պաշտոնական կայքը
* Ուիմբլդոնի եզրափակիչի մասնակիցներն ու հաղթողները
* Ուիմբլդոնի տղամարդկանց զուգախաղի մրցաշարի ցանց

Կատեգորիա:Թենիսի մրցաշարեր
Կատեգորիա:Մեծ սաղավարտի (թենիս) մրցաշարեր
Կատեգորիա:Ուիմբլդոնի մրցաշար
Ամբուազ դղյակ

**Ամբուազ դղյակ** (), պատմաճարտարապետական համալիր Ֆրանսիայում` Լուարի ափին գտնվող Ամբուազ քաղաքում (Էնդր և Լուարի դեպարտամենտ)։ Լուարայի դղյակներից է, ընդգրկված է ՅՈՒՆԵՍԿՕ-ի համաշխարհային ժառանգության ցանկում։

## Պատմություն
Ամբուազի դղյակի առաջին սեփականատերը եղել է Անժուի կոմս Ֆուլկ Ներան։ Միջնադարում քաղաքում իշխում էր Ամբուազների հզոր տոհմը, որն այստեղից հսկում էր Լուարայի ծանծաղուտը։ 1430-ական թվականների սկզբներին ամրոցի տերը, մեղադրվելով արքայի դեմ ապստամբության մեջ, զրկվեց իր կալվածքներից։

Ներկայիս եռահարկ ամրոցը` իր կիկլոպյան աշտարակներով, սկսել է կառուցվել 1492 թվականին Կառլ VIII արքայի կամքով, ով ծնվել ու մահացել է Ամբուազում։ Ամրոցի աշխատանքներն ավարտելու համար քաղաք հրավիրված իտալացիներ Դոմենիկա դա Կարտոնան և ֆրա Ջոկոնդոն առաջինը Ֆրանսիա ներմուծեցին Վերածննդի ճարտարապետությանը բնորոշ տարրեր։ Ընդունված է համարել, որ Իտալիայի սահմաններից դուրս հենց Ամբուազում է հիմնվել կանոնավոր առաջին այգին։

Ֆրանցիսկոս I-ինը մեծացել է Ամբուազի ամրոցում, որը պատկանել է իր մորը` Լուիզա Սավոյացուն։ 1515 թվականին նա Կլու կալվածքում բնակեցրել է Լեոնարդո դա Վինչիին, ով այստեղ ավարտին է հասցրել «Ջոկոնդա» կտավը և հենց այդտեղ էլ մահացել 1519 թվականին։ Ընդունված է համարել, որ նկարիչը թաղվել է սուրբ Գուբերտի կաթոլիկ մատուռում (կառուցվել է 1491-1496)։

[317x317px|մինի|Մատուռը, որտեղ հանգչում է [Լեոնարդո դա Վինչին|alt=|ձախից]]
Ֆրանցիսկոս 1-ինի մահից հետո Ամբուազում հաստատվում են Հենրի II և Եկատերինա Մեդիչին։ Այստեղ են մեծանում նրանց նրանց երեխաները և ապրում հարսը` Մարի Ստյուարտը։ 1560 թվականին Գիզերը Բլուայից Ամբուազ են բերում երիտասարդ արքա Ֆրանցիսկոս 2-րդին, որի վրա ծրագրում էին հարձակվել հուգենոտները։ Հենց այստեղ էլ հարձակման կազմակերպիչների նկատմամբ դաժան հաշվեհարդար են տեսնում։

Հետագայում ֆրանսիական միապետները հետաքրքրություն չեն դրսևորում Ամբուազի դղյակի նկատմամբ։ Լյուդովիկոս 13-րդը այն նվիրում է իր եղբորը` Գաստոնին, իսկ Լյուդովիկոս XV-ը` Շուազելի նախարարին։ Լյուդովիկոս 14-րդը այստեղ էր պահում ձերբակալված Նիկոլյա Ֆուկեին և Լոզենի հերցոգին։ 19-րդ դարում այստեղ էին պահում գերված Աբդ ալ-Կադիրին։

Ֆրանսիական հեղափոխության տարիներին Ամբուազի դղյակի մեծ մասը ոչնչացվել է։ Որպեսզի կասեցվի մշակութային արժեքների թալանը, Ֆրանսիայի երրորդ հանրապետությունը 1872 թվականին ամրոցի պահպանված հատվածները հանձնել է Օռլեանի տանը։ Ներկայումս դղյակը գտնվում է սուրբ Լյուդովիկոսի ֆոնդի հոգածության տակ։

Ամբուազի դղյակը պատկերված է 20-րդ դարասկզբի բացիկներում։

## Տես նաև
* Կլո Լյուսե
* Ֆոնթեբլո

## Ծանոթագրություններ

Կատեգորիա:Դղյակներ այբբենական կարգով
Կատեգորիա:Համաշխարհային ժառանգություն Ֆրանսիայում
Կատեգորիա:Ֆրանսիայի դղյակներ
Կատեգորիա:Ֆրանսիայի թանգարաններ
Սոբրոսոյի ամրոց

**Սոբրոսոյի ամրոց** (, գալ.՝ Castelo de Sobroso), միջնադարյան պաշտպանական կառույց Իսպանիայի հյուսիս-արևելքում՝ Գալիսիա ինքնավար համայնքի Վիլասոբրոսո գյուղում։

## Տեղադրություն
Սոբրոսոյի ամրոցը գտնվում է Կոնդադո կոմարկայի Մոնդարիս մունիցիպալիտետի Վիլասոբրոսո գյուղում։ Ամրոցը տեղակայված է Լանդին բլրի լանջին. նրա դիմաց փռված է Կոնդադո հովիտը, որ գտնվում է անմիջապես Պորտուգալիայի հետ սահմանին մոտ։ Իր ռազմավարական դիրքի պատճառով ամրոցը կոչվել է «Գալիսիայի թագավորության բանալի»։

## Ստուգաբանություն
Ամրոցի, ինչպես նաև գյուղի անունները ծագում են լատիներեն *suberosum* բառից, որ նշանակում է խցանակաղնի, որ նախկինում աճել է այդ տարածքում։

## Պատմություն
Սոբրոսոյի ամրոցը կարող է հիմնադրված լինել 9-րդ դարում, երբ քրիստոնյաները բնակություն են հաստատել Պիրենեյան թերակղզու հարավում։ Սակայն ամրոցի մասին առաջին անգամ հիշատակվում է 983 թվականին, երբ այնտեղ ապաստանել է Բերմուդո II թագավորը, ում զորքերը պատերազմում էին Ռամիրո II-ի զորքերի հետ։ Ալֆոնսո V-ի օրոք ամրոցը գրավվել է ու ավերվել։

20-րդ դարում ամրոցը վերակառուցվել է լրագրող Ալեխո Կարերա Մունսի ջանքերով, ով 1923 թվականին գնել է ամրոցի ավերակները 5000 պեսետով։ Մինչև իր կյանքի վերջը (մահացել է 1967 թվականին) նա միայնակ ամրոցում կատարել է վերակառուցման աշխատանքներ առանց որևէ մեկի օգնության։ 1981 թվականին հարևան Պոնտեարեաս մունիցիպալիտետը Կարերայի միակ աղջկանից՝ Զիտա Թերեզա Կարերա Ֆերեյրայից գնել է ամրոցը 30 միլիոն պեսետով։ 1995 թվականին սկսվել է ամրոցի վերակառուցումը։

Ներկայում Սոբրոսոյի ամրոցում տեղակայված է ազգագրական թանգարան։

2014 թվականին Պոնտեարեասի քաղաքային խորհուրդը տասնամյա պայմանագիր է կնքել Պոտևեդրա պրովինցիայի խորհրդի հետ, որը պարտավորվել է ամրոցում անցկացնել վերակառուցման աշխատանքներ։

## Ծանոթագրություններ

## Գրականություն
* 
* 
* 
* 
* 
* Márquez Paramés, José (2002). Sobroso baluarte histórico de Galicia. Editorial FAMA-Vigo. Diputación provincial de Pontevedra- Ayuntamiento de Mondariz-Entidad Local Menor de Vilasobroso. (en castellano y poesía en gallego). ISBN 84-88272-29-4
* Márquez Paramés, José (2014) El Castillo de Sobroso -Patrimonio,historia y cultura popular. (Bilingüe, castellano y gallego) Imprensión en Eurográficas, de Santiago de Compostela.-ISBN 978-84-617-1154-3.

## Արտաքին հղումներ
* Պաշտոնական կայք  (իսպաներեն)

Կատեգորիա:Իսպանիայի ամրոցներ
Կատեգորիա:9-րդ դարում կառուցումն ավարտված շենքեր և կառույցներ
Դանիելլա Սարահբա

**Դանիելլա Սարահբա** (, ), բրազիլացի մոդել։ Ծնվել և մեծացել է Բրազիլիայի Ռիո դե Ժանեյրո քաղաքում։

## Կենսագրություն
Դանիելլա Սարահբա Ֆերնանդեսը ծնվել է 1984 թվականի հուլիսի 8-ին Բրազիլիայի Դաշնային Հանրապետության Ռիո դե Ժանեյրո քաղաքում։

Դանիելլայի մայրը՝ Մարիա Լուչիա Սարահբան ևս եղել է բրազիլացի մոդել։ Երեք տարեկան հասակից նա հայտնվել է ամսագրերի շապիկներին՝ մոր հետ համատեղ։

Մոդելի կարիերայում սկսել է հանդես գալ 12 տարեկան հասակից։ Մոր կողմից նա ունի մերձավորարևելյան արմատներ։

## Կարիերա
Բրազիլացի այս ֆոտոմոդելը հայտնվել է լատինաամերիկյան ամսագրերի շապիկներին դեռևս 12 տարեկան հասակում։ Հիմնականում հայտնի է իր լողազգեստներով հրապարակումներով։

Որպես մոդել՝ նախընտրում է սպորտային համազգեստներ։ Հասակը 1 մետր 78 սանտիմետր է, աչքերի գույնը՝ շագանակագույն։

## Ծանոթագրություններ

## Արտաքին հղումներ
* Դանիելլա Սարահբոյի պաշտոնական կայքը  
* Մոդելի պաշտոնական էջը SI.com կայքում  

Կատեգորիա:Բրազիլացի մոդելներ
Հնչող արձան (Երևան)

**«Հնչող արձան»**, գտնվում է Երևանի կենտրոնում՝ Ալեք Մանուկյան փողոցում, Հայաստանի հանրային ռադիոյի շենքի առջև։

## Պատմություն
Արձանը խորհրդանշական է՝ նվիրված Հայաստանի Հանրային հեռուստատեսության 60 և Հայաստանի հանրային ռադիոյի 90-ամյակին։ Պատկերում է ընտանիք, հեռուստացույց և ռադիո։ Տեղադրվել է 2016 թվականին։

Հնչող արձան է։ Հնչում է երևանյան երաժշտություն, նախատեսվում է նաև Հանրային ռադիոյի ուղիղ եթերը։

Ռադիոյի շենքի երկայնքով՝ Սայաթ-Նովա պողոտայից մինչև Ալեք Մանուկյան 5 հասցե, բացվել է «Նվիրյալների արահետը»՝  90 հուշաքար, որոնց վրա ժամանակի ընթացքում դաջվելու են հեռուստատեսությունում և Հանրային ռադիոյում աշխատած, մեծ ավանդ ունեցած մարդկանց անունները։

## Հեղինակ
* Քանդակագործ՝ Դավիթ Մինասյան

## Պատկերասրահ

Speaking statue (Yerevan) (1).jpg
Speaking statue (Yerevan) (20).jpg
Speaking statue (Yerevan) (21).jpg
Speaking statue (Yerevan) (14).jpg
Speaking statue (Yerevan) (5).jpg
Speaking statue (Yerevan) (15).jpg
Speaking statue (Yerevan) (2).jpg
Նվիրյալների արահետ, ArmAg.jpg|«Նվիրյալների արահետ»


## Ծանոթագրություններ

Կատեգորիա:Դավիթ Մինասյանի քանդակներ
Կատեգորիա:Երևանի հուշարձաններ
Մոլլա Օսման (Կարաքիլիսայի գավառ, Շառիանից ձախ)

**Մոլլա Օսման**, գյուղակ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Շառիան գետի ձախ կողմում, Կարաքիլիսա քաղաքից 10 կմ արևմուտք։

## Բնակչություն
XIX դարի վերջին ուներ 2 տուն` 9 քուրդ բնակչով։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Պերճախոսության քար

thumb|Մարդը համբուրում է պերճախոսության քարը
**Պերճախոսության քար** (, ), Բլարնի ամրոցի (Իռլանդիայի Կորկ կոմսություն) պատի մեջ տեղադրված քար, ըստ լեգենդի Սկունսկյան քարի մի մասն է, որը համբուրողին տալիս է պերճախոսության շնորհք։

1314 թվականին Դերմոտ Մակկարտիի նախնին` Կորմակը, Բլարնի ամրոցի շինարարը, Մանստերից  իր մի քանի հարյուր ենթականերին օգնության ուղարկեց Շոտլանդիայի թագավոր Ռոբերտ Բրյուսին Բենոկբյորնի ճակատամարտում, որտեղ նա պայքարում էր Անգլիայի թագավոր Էդուարդ Երկրորդի դեմ։ Բրյուսը հաղթանակ տարավ և որպես շնորհակալության նշան Կորմակին ուղարկեց Սկունսկյան քարի մի մասը, որի վրա հին ժամանակներում թագադրում էին Շոտլանդիայի թագավորներին։

Արարողակարգի համաձայն, միայն համբույրը բավական չէ. անհրաժեշտ է հատուկ կերպով ասիստենտի օգնությամբ կախվել ճաղաշարից։ Այդ ձևով համբույրը իրական վտանգ է հանդիսանում կյանքի և առողջության համար։ Չնայած դրան, շատ մարդիկ իրականացնում են այդ արարողակարգը։

1888 թվականին Ուիլյամ Հենրի Հյորբելտը () գրել էր, որ այդ ավանդույթը հարաբերականորեն նոր է երևում, մոտավորապես վերաբերում է 18-րդ դարի վերջին։ Քարի մասին լեգենդը գրված է «*A classical dictionary of the vulgar tongue*», աշխատության մեջ, որը հրատարակվել է 1785 թվականին։

2009 թվականին  Tripadvisor.com-ը «Պերճախոսության քարը» ճանաչեց Եվրոպայի ամենատեսարժան վայրը։

Տեխասի տեխնոլոգիական համալսարանի ավանդույթների համաձայն` սկսած 1939 թվականից իրենց մոտ պահվող քարերից մեկը ներկայացնում են որպես «Պերճախոսության քարի» բեկոր, ինչպես է այդպես պատահել` անհայտ է։

## Ծանոթագրություններ

Կատեգորիա:Իռլանդիայի ավանդույթներ
Կոլինդա Գրաբար-Կիտարովիչ

**Կոլինդա Գրաբար-Կիտարովիչ** (), խորվաթ քաղաքական գործիչ և դիվանագետ։ 2015 թվականից Կիտարովիչը Խորվաթիայի նախագահն է։ 2011- 2014 թվականներին եղել է հանրային դիվանագիտության հարցերով ՆԱՏՕ-ի գլխավոր քարտուղարի օգնականը։ 2008- 2011 թվականներին եղել է Խորվաթիայի դեսպանը ԱՄՆ-ում։ 2002- 2005 թվականներին եղել է Խորվաթիայի եվրոպական ինտեգրացման հարցերով նախարար։

## Կենսագրություն

Կոլինդա Գրաբարը ծնվել է Ռիեկա ավանում։ Մեծացել է քաղաքից հյուսիս գտնվող գյուղում, որտեղ նրա ընտանիքը ուներ խանութ և տնտեսություն։ Սովորել է գերազանցության դիպլոմով։ 17 տարեկանում շահել է կրթաթոշակ՝ սովորելու ԱՄՆ-ում, որտեղ սովորել է անգլերեն։ Կիտարովիչը խնդիրներ է ունեցել խորվաթերենի արտասանության հետ։ Կոլինդա Գրաբարը ստացել է մագիստրոսի կոչում Զագրեբի համալսարանի քաղաքագիտության ֆակուլտետի միջազգային հարաբերությունների բաժնում։ Նա եղել է նաև Ֆուլբրայթ ծրագրի ուսանող՝ սովորելով Ջորջ Վաշինգտոնի անվան համալսարանում։ Սովորել է նաև Հարվարդի համալսարանի Քենեդու անվան պետական կառավարման դպրոցում։ Իր քաղաքական կարիերան սկսել է 1992 թվականին։ Սկզբնական շրջանում եղել է Խորվաթիայի Կրթության և տեխնոլոգիայի նախարարության միջազգային համագործակցության վարչության պետի խորհրդական, այնուհետև նշանակվել է արտգործ նախարարի խորհրդական։

1995 թվականին Գրաբարը դարձել է ԱԳՆ հյուսիսամերիկյան վարչության պետ, իսկ 199- 2000 թվականներին աշխատել է Կանադայում Խորվաթիայի դեսպանի տեղակալ և խորհրդական։ Այնուհետև վերադարձել է ԱԳՆ որպես խորհրդական- դեսպանորդ։

2003 թվականի նոյեմբերին ընտրվել է Խորվաթիայի խորհրդարանի անդամ, իսկ նույն տարվա դեկտեմբերին զբաղեցրել է եվրոպական ինտեգրացիայի հարցերով նախարարի պաշտոնը։ 2005 թվականի փետրվարին նշանակվել է Խորվաթիայի արտաքին գործերի նախարար և նրա հիմնական խնդիրը եղել է երկրի անդամակցումը ԵՄ-ին և ՆԱՏՕ-ին։

2008- 2011 թվականներին եղել է Խորվաթիայի դեսպանը ԱՄՆ-ում։ 2011- 2014 թվականներին եղել է հանրային դիվանագիտության հարցերով ՆԱՏՕ-ի գլխավոր քարտուղարի օգնականը։ 2015 թվականին ընտրվել է Խորվաթիայի նախագահ։
## Ծանոթագրություններ

## Արտաքին հղումներ

Կատեգորիա:Խորվաթիայի նախագահներ
Կատեգորիա:Զագրեբի համալսարանի շրջանավարտներ
Կատեգորիա:Խորվաթ կին դիվանագետներ
Կատեգորիա:Արտաքին գործերի կին նախարարներ
Կատեգորիա:Պետության կին ղեկավարներ
Կատեգորիա:Կին նախագահներ
Կատեգորիա:Ֆուլբրայթի կրթաթոշակակիրներ
Կատեգորիա:Խորվաթիայի կին քաղաքական գործիչներ
Կատեգորիա:Խորվաթ պետական գործիչներ
Մեծ քսանյակի Անթալիայի գագաթնաժողով

[thumb|right|250px|Առաջնորդների խմբակային լուսանկարը [Անթալիայում]]
**Մեծ քսանյակի Անթալիայի գագաթնաժողով **, Մեծ քսանյակի թվով տասներորդ գագաթնաժողովը, որը տեղի է ունեցել Թուրքիայի Անթալիա քաղաքում։

### G20 գագաթնաժողովի մասնակիցները

### Հրավիրված երկրներ

## Ծանոթագրություններ

## Արտաքին հղումներ
* G-20-ի պաշտոնական կայք էջը

Կատեգորիա:Անթալիա
Կատեգորիա:Մեծ քսանյակ
Բարիք (այլ կիրառումներ)

**Բարիք**, կարող է վերաբերել՝
* Բարիք - բնության և մարդու կողմից ստեղծված նյութական և ոչ նյութական արդյունքների ամբողջություն
* Բարիք - գյուղ Արևելյան Հայաստանում, Կարսի մարզում